hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Սոնա Մնացականյանին վրաերթի ենթարկած ոստիկանի նկատմամբ դեռևս քրեական գործ չի հարուցվել | Forrights.am
Կնոջը վրաերթի ենթարկած ոստիկանական մեքենան ուղեկցել էր վարչապետի ավտոշարասյունը։ Դեպքից հետո, սակայն, տեսախցիկների ֆիքսած կադրերում երևում է, թե ինչպես է վերջինս անտարբեր անցնում վրաերթի ենթարկված և օգնության կարիք ունեցող հղի կնոջ կողքով:
Վարչապետի աշխատակազմի ղեկավարի տեղակալ Տարոն Չախոյանը դեպքի հաջորդ օրը դրա վերաբերյալ տեղեկություններ հայտնեց՝ փորձելով պատասխանել թեմայի վերաբերյալ հանրային հարցադրումներին։
Ըստ գրառման՝ վարչապետ Նիկոլ Փաշինյանը չէր նկատել վրաերթը, այդ իսկ պատճառով էլ ավտոշարասյունը կանգ չի առել, իսկ երբ տեսել է գետնին ընկած կնոջը, հրահանգել է շտապօգնություն կանչել և պարզել, թե ինչ է տեղի ունեցել:
«Այն մասին, որ տեղի է ունեցել վրաերթ՝ ՃՈ ուղեկցող գումարտակի ավտոմեքենայի կողմից, վարչապետը իրազեկվել է Ազգային ժողով հասնելուն պես, որից հետո համապատասխան հրահանգներ է տվել առողջապահության նախարարին և իրավապահներին»,- նշված է Չախոյանի գրառման մեջ։
Նա պատասխանել է նաև համացանցում տարածված հարցադրմանը, թե ինչու ՃՈ աշխատողները չեն կանգնել օգնություն ցուցաբերելու համար․
«ՃՈ ուղեկցող գումարտակի ավտոմեքենան կանգ առնելու դեպքում կանգ կառներ ամբողջ շարասյունը՝ փակելով փողոցի ամբողջ երթևեկությունը և լրացուցիչ խցանումներ առաջացնելով նաև հարակից փողոցներում, այսպիսով խոչընդոտելով Շտապօգնության մեքենայի մոտենալուն, այդ թվում՝ բուն դեպքի վայրին և տուժողին մոտենալուն: Նաև նման հանգամանքների հաշվառումով՝ ըստ աշխատանքի միջազգայնորեն ընդունված կանոնակարգի՝ երկրների ղեկավարների շարասյունը ուղեկցող (տվյալ դեպքում՝ ՃՈ) մեքենաներն իրավունք չունեն չնախատեսված տեղում կանգ առնելու՝ անգամ պատահարների դեպքում»:
Հելսինկյան ասոցացիայի ղեկավար, իրավապաշտպան Նինա Կարապետյանցը կարծում է՝ փորձելու են քնեցնել այս գործը, ինչպես ոստիկանների մասնակցությամբ այլ գործեր․
«Հանրությունը հիմա խիստ վրդովված է, և ընդունված տարբերակ է, երբ հանրությունը պատասխանատվության ենթարկելու պահանջ է ներկայացնում, բայց իշխանությունները, իրավապահ մարմինները կարողանում են մանիպուլացիա կիրառել․ քրեական գործ են հարուցում, կալանավորում ՝ կարճ ժամանակով, ու հետո այդ խնդիրները լռեցվում, քնեցվում են ուղղակի։ Հասարակությունը սկսում է մոռանալ, և վերջում, ամենայն հավանականությամբ, գուզե ունենանք նաև գործի կարճում։ Դրա մասին հուշում են վերջին տարիներին գրեթե բոլոր գործընթացները»,-մեզ հետ զրույցում ասաց իրավապաշտպանը։
Հիշեցնենք, որ Չախոյանը նաև հայտնել է, որ վարչապետը հեռախոսազրույց է ունեցել վրաերթի ենթարկված Սոնա Մնացականյանի հայրիկի հետ, ցավակցություն հայտնել նրան և նրա ընտանիքի անդամներին, ցավ ու ափսոսանք հայտնել տեղի ունեցածի կապակցությամբ և երաշխավորել, որ տեղի կունենա դեպքի օբյեկտիվ քննություն:
Սոնա Մնացականյանը Արցախում «Թևեր» ՏՏ կենտրոնի ծրագրի ղեկավարն էր։ Նա աշխատում էր Support Our Heroes – Armenia» կազմակերպությունում:
Նախորդ նյութըԿիևի հրթիռակոծության հետևանքով սպանվել է «Ազատության» թղթակից Վերա Գիրիչը
Հաջորդ նյութըՊատերազմին ապրեց․ զոհվեց Երասխում «խաղաղության» մեջ
Քննչական կոմիտեն լրացուցիչ հայտնում է՝ «կարմիր բերետավորների» գործողությունների առթիվ քրեական վարույթ նախաձեռնվել է
Բոլորը միասնական են, ամենքը՝ մի չհաջողված դերասան․ անհայտ կորածի մայրը՝ պատերազմի մեղավորների մասին
Ասում էր՝ լյոխ լավ ա ինական, մունք հաղթելու ենք․ չեղավ, ծախվեցին. զոհված զինծառայողի հայր
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Ադրբեջանական հանցագործությունները հետաքննել պահանջող բանաձևի նախագիծ ԱՄՆ Կոնգրեսում
Քննչական կոմիտեն լրացուցիչ հայտնում է՝ «կարմիր բերետավորների» գործողությունների առթիվ քրեական վարույթ...
Edit with Live CSS
Write CSS OR LESS and hit save. CTRL + SPACE for auto-complete.